## Zápisnica

## z tretieho riadneho zasadnutia Obecného zastupiteľstva Obce Slavec,

## konaného dňa 29.09.2021 v zasadacej miestnosti Obecného úradu v Slavci \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Prítomní:**

**Poslanci** **OZ**: Ing. Štefan Vidinsky, Eva Lőrinczová, Ing. Ladislav Csefo, Attila Szekeres, Tomáš Kovács

**Neprítomný poslanec OZ:** 0

**Starosta obce Slavec:** Gejza Ambrúš

**Ďalší prítomní:** Katarína Hubayová, hlavný kontrolór obce**,** Agnesa Genčiová, ekonómka OcÚ

**Verejnosť:** obyvateliaobce ( viď. príloha č. 1)

**PROGRAM :**

1. Otvorenie zasadnutia
2. Určenie overovateľov, zapisovateľa
3. Voľba návrhovej komisie
4. Kontrola plnenia uznesení
5. Správa o výsledku následnej finančnej kontroly za obd. 1.3.2021 -30.6.2021
6. Správa nezávislého audítora za rok 2020
7. Rozpočtové opatrenie – 1. úprava rozpočtu na rok 2021
8. Nákup nehnuteľnosti v k. ú. Slavec vedená na LV č. 489
9. Rôzne
10. Diskusia
11. Záver

**K bodu č. 1 : Otvorenie zasadnutia**

Rokovanie Obecného zastupiteľstva obce Slavec (ďalej len OZ ) otvoril Gejza Ambrúš starosta obce Slavec. Srdečne privítal všetkých prítomných. Následne informoval prítomných o počte prítomných poslancov na dnešnom zasadnutí OZ . Prítomní sú všetci poslanci a preto OZ je uznášania schopné. Prečítal program zasadnutia ( viď. príloha č. 2).

Návrh na uznesenie :

**Uznesenie č. 28/2021**

Obecné zastupiteľstvo Obce Slavec podľa § 11 ods. 4 zákona č. 369/1990 Zb. o obecnom zriadení v z. n. p.  **s c h v a ľ u j e** program rokovania 3. riadneho zasadnutia OZ v obci Slavec.

**Hlasovanie:**

za: 5

proti : 0

zdržal sa: 0

neprítomní pri hlasovaní: 0

nehlasovali: 0

**K bodu č. 2 : Určenie overovateľov zápisnice a zapisovateľa**

 Starosta obce navrhujezaoverovateľov zápisnice nasledovných poslancov: Ing. Ladislava Csefu a Evu Lőrinczovú. Za zapisovateľa zápisnice poveruje p. Timeu Ambrušovú.

Návrh na uznesenie:

**Uznesenie č. 29/2021:**

Obecné zastupiteľstvo Obce Slavec podľa § 11 ods. 4 zákona č. 369/1990 Zb. o obecnom zriadení v z. n. p.

**a)** **u r č u j e :** overovateľov zápisnice: Ing. Ladislava Csefu a Evu Lőrinczovú.

**b) p o v e r u j e :** za zapisovateľa Timeu Ambrušovú

**Hlasovanie:**

za: 5

proti : 0

zdržal sa: 0

neprítomní pri hlasovaní: 0

nehlasovali: 0

**K bodu č. 3 : Voľba návrhovej komisie**

Starosta obce navrhuje voliť návrhovú komisiu v tomto zložení : Ing. Štefan Vidinsky, Attila Szekeres a Tomáš Kovács. Nikto nebol proti tomuto návrhu. OZ pristúpilo k hlasovaniu.

Návrh uznesenia:

**Uznesenie č. 30/2021**

Obecné zastupiteľstvo Obce Slavec podľa § 11 ods. 4 zákona č. 369/1990 Zb. o obecnom zriadení v z. n. p. **volí** návrhovú komisiu v zložení: Ing. Štefan Vidinsky, Attila Szekeres a Tomáš Kovács.

**Hlasovanie:**

za: 5

proti : 0

zdržal sa: 0

neprítomní pri hlasovaní: 0

nehlasovali: 0

**K bodu č. 4 Kontrola plnenia uznesení**

Hlavný kontrolór obce Slavec Katarína Hubayová prečítala svoj záznam z vykonania kontroly plnenia uznesení OZ v Slavci , uznesenia OZ č. od 13-27/2021 ( viď. príloha č. 3 )

Návrh na uznesenie:

**Uznesenie č. 31/2021:**

Obecné zastupiteľstvo Obce Slavec podľa § 11 ods. 4 zákona č. 369/1990 Zb. o obecnom zriadení v z. n. p.  **b e r i** e **n a v e d o m i e** informáciu podanú hlavným kontrolórom o plnení uznesení z predošlého zasadnutia ( uznesenia č. od 13- do 27/2021)

**Hlasovanie:**

za: 5

proti : 0

zdržal sa: 0

neprítomní pri hlasovaní: 0

nehlasovali: 0

**K bodu č. 5 Správa o výsledku následnej finančnej kontroly za obd. od 1.3.- 30.6.2021**

V súlade s ustanovením § 18 ods. 1 písm. b) zákona č. 369/1990 Zb. o obecnom zriadení v znení zmien a doplnkov hlavná kontrolórka obce Slavec vykonala podľa plánu kontrolnej činnosti HK na I. polrok 2021 finančnú kontrolu. V tomto bode programu hlavná kontrolórka prečítala svoju správu z tejto vykonanej finančnej kontroly ( viď. príloha 4 )

Návrh uznesenia :

**Uznesenie č. 32/2021**

Obecné zastupiteľstvo Obce Slavec podľa § 11 ods. 4 zákona č. 369/1990 Zb. o obecnom zriadení v z. n. p. **b e r i** e **n a v e d o m i e** informatívnusprávu hlavného kontrolóra o výsledku následnej finančnej kontroly za obd. od 1.3.- do 30.6.2021.

**Hlasovanie:**

za: 5

proti : 0

zdržal sa: 0

neprítomní pri hlasovaní: 0

nehlasovali: 0

**K bodu č. 6 Správa nezávislého audítora za rok 2019**

Dňa 25.06.2021 GemerAudit , spol. s r. o. Rožňava na základe zmluvy uzatvorenej s Obcou Slavec vykonala audit účtovnej závierky , ktorá obsahuje súvahu obce Slavec k 31.12.2020, výkaz ziskov a strát a poznámky obsahujúce súhrn významných účtovných zásad a účtovných metód. Na základe auditu priložená účtovná závierka poskytuje pravdivý a verný obraz finančnej situácie obce Slavec k 31.12.2020 a výsledku jej hospodárenia za rok končiaci sa k uvedenému dátumu. Správu nezávislého audítora z auditu účtovnej závierky prečítala ekonómka obecného úradu p. Genčiová a oboznámila tým prítomných zasadnutia. ( viď. príloha č. 5 )

Návrh na uznesenie:

**Uznesenie č. 33/2021:**

Obecné zastupiteľstvo Obce Slavec podľa § 11 ods. 4 zákona č. 369/1990 Zb. o obecnom zriadení v z. n. p. **b e r i e n a  v e d o m i e** správu nezávislého audítora k účtovnej závierke za rok 2020.

**Hlasovanie:**

za: 5

proti : 0

zdržal sa: 0

neprítomní pri hlasovaní: 0

nehlasovali: 0

**K bodu č. 7 Rozpočtové opatrenie – 1. úprava rozpočtu na rok 2021**

Agnesa Genčiová , ekonómka obecného úradu obce Slavec prečítala obecnému zastupiteľstvu obce Slavec návrh na 1.úpravu rozpočtu na rok 2021. Rozpočet je upravený tak v príjmovej ako aj vo výdavkovej časti ako napr. na položke/podpoložke rozpočtu:

212 001 Nájom hrob. miesta + 200,00 €

312 001 Transfery zo ŠR +18.840,00 €

312 002 Transfery zo ŠR prenesený výkon + 347,00 €

453 Zost. prostriedky z predch. rokov na § 54 + 6.830,00 €

454 001 Použitie rezerv. fondu +23.000,00 € 635 006 Údržba ciest + 3.500,00 €

610 Mzdy-Komunitné centrum + 6.789,00 €

712 001 Nákup budov +23.000,00 €

716 rekonštrukcia budovy MŠ - 20.000,00 €

716 rekonštrukcia budovy MŠ-projekt - 1.075,00 €

Podrobný rozpis návrhu 1. úpravy rozpočtu tvorí prílohu č. 6a)b)c) k tejto zápisnici.

Návrhová komisia predkladá nasledovný návrh na uznesenie:

**Uznesenie č. 34/2021** :

Obecné zastupiteľstvo Obce Slavec podľa § 11 ods. 4 zákona č. 369/1990 Zb. o obecnom zriadení v z. n. p. **s c h v a ľ u j e** rozpočtové opatrenie č. 01/2020.

**Hlasovanie:**

za: 5

proti : 0

zdržal sa: 0

neprítomní pri hlasovaní: 0

nehlasovali: 0

**K bodu č. 8 Nákup nehnuteľností v k. ú. Slavec na LV č.489**

Na predchádzajúcom zasadnutí OZ Slavec, ktoré sa konalo dňa 29.6.2021 bolo rozhodnuté a schválené uznesením č. 27/2021 kúpa pozemkov do vlastníctva obce Slavec nehnuteľnosti v hodnote 23.000,- € v k. ú. Slavec a to zastavaná plocha a nádvorie s výmerou 837 m2 na parcele č. C-KN 32 a záhrada v k. ú. Slavec s výmerou 551 m2 parc. č. C-KN 33 na využitie jednak ako garáž pre pracovný stroj Minibager, pre požiarnu motorovú striekačku, pre traktorový nosič kontajnerov a pre veľkokapacitný kontajner. Nákup takéhoto pozemku, kde sú už stavby vhodné na garážovanie je pre Obec prioritou. Na pozemku vyššie uvedenom je i rod. dom so s. č. 121. Bude sa môcť využiť na rôzne účely. Na turizmus, ako úložné- skladové priestory či miestnosti pre aktivačnú činnosť. Podľa výpisu z Katastra nehnuteľností ( ďalej len ,, KN“ ) na uvedených parcelách bola vyznačená plomba. Po odstránení plomby na LV č. 489 sa stal výlučným vlastníkom Štefan Lőrincz, Šípková 583/50,048 01 Rožňava v podiele 1/1. Z LV č. 489 ( Kópia LV č. 489 tvorí prílohu tejto zápisnice - viď. príloha č. 7) je zrejmé , že po odstránení plomby došlo k zmene prerozdelenia parciel. K predchádzajúcemu stavu (1388m2) celkom sa má previesť 1390m2. Zmenili sa teda parcelné čísla ako i celková rozloha. Z uvedeného dôvodu starosta navrhuje schváliť nákup nehnuteľností zosúladený podľa LV č. 489 a použiť na to financie z rezervného fondu Obce Slavec vo výške 23.000,- €.

Návrh na uznesenie :

**Uznesenie č. 35/2021**

Obecné zastupiteľstvo Obce Slavec podľa § 11 ods. 4 zákona č. 369/1990 Zb. o obecnom zriadení v z. n. p. **s c h v a ľ u j e**

1. nákup nehnuteľnosti v k. ú. Slavec vedená na LV č. 489 za cenu spolu celkom 23.000,00 € ( slovom: dvadsaťtritisíc eur ) od vlastníka Štefan Lörincz, Šípková 583/50, 048 01 Rožňava v podiele 1/1 nasledovne C-KN:

 *Parc. č. výmera druh pozemku:*

 32/1 230m2 zastavaná plocha a nádvorie

 32/2 122m2 zastavaná plocha a nádvorie

 32/3 499m2 zastavaná plocha a nádvorie

 33/1 502m2 záhrada

 35/2 10m2 zastavaná plocha a nádvorie

 322/2 27m2 zastavaná plocha a nádvorie

 a stavby:

 *súp.č. na parcle č. druh stavby popis stavby*

 121 32/1 10 rodinný dom

 121 32/2 20 iná budova

 121 35/2 20 iná budova

b) požitie rezervného fondu vo výške 23.000,- € na nákup nehnuteľností vedených na LV č. 489 ( nehnuteľnosti uvedené vyššie v bode a)

**Hlasovanie:**

za: 5

proti : 0

zdržal sa: 0

neprítomní pri hlasovaní: 0

nehlasovali: 0

**K bodu č. 9 Rôzne:**

V toto bode programu starosta obce Slavec podal stručné informácie poslancom ako i a prítomným zasadnutia o: do dnes vykonaných úpravách, opravách , aktivitách , splnených úlohách obecného úradu resp. čo je potrebné v budúcnosti riešiť . Uvádzal nasledovné:

* dostali sme pozvanie od družobného mesta Dunavarsány na jesenné oslavy ,, Szüreti fesztivál „ t.j. na festival úrody. Treba nám určiť zopár zástupcov obce, ktorí by mali záujem festivalu sa zúčastniť a zároveň reprezentovať tam našu obec.
* Je vyžiadaná cenová ponuka od dvoch uchádzačov na montáž kamerového systému v obci Slavec i do miestnej časti Vidová. Jedna firma k nej pripojila i svoj návrh na rekonštrukciu miestneho rozhlasu vo Vidovej. Treba to dôkladne zvážiť , čo kde , koľko kamier a pod. je potrebné nevyhnutne namontovať. Nie je to lacná záležitosť. Bude sa o tom ešte rokovať. Zatiaľ sa plánuje ísť na pracovnú cestu a konzultovať sa o tom so starostami obce Kunová Teplica a Dlhá Ves, kde už majú funkčný kamerový systém.
* Plánujeme si dať vypracovať projektovú dokumentáciu na celkovú rekonštrukciu materskej škôlky. Strecha budova MŠ je už vo veľmi zlom dezolátnom stave, na niektorých miestach zateká.
* Poškodili nám autobusovú zastávku, ktorá stojí vedľa rýchlostnej cesty R1. Rozkopali na nej celý obvodový plášť. Plech je zničený, už sa nedá opäť vyrovnať a namontovať. Žiaľ vandalizmus už nemá hranice.
* Ukradli tiež zábradlie vedľa schodov k autobusovej zastávke.
* Most cez Slanú vo Vidovej vyžaduje opravu a údržbu. A to opravu oplotenia ale i nájazd na most.

**K bodu č. 10 Diskusia:**

* ***Timea Ambrušová***: na budúci rok a to 15.3.2022 bude 20. výročie podpísania Zmluvy našej Obce o medzinárodných vzťahoch s družobným mestom Dunavarsány. Treba sa nad tým už teraz zamyslieť ako by sme túto udalosť oslávili. Čas uteká a nie sú to už len 3 mesiace na prípravu.
* ***Ing***. ***Ladislav Csefo***: čím skôr treba zistiť záujem samosprávy mesta Dunavarsány , ako to plánujú osláviť oni naše spoločné 20. výročie. V Hu alebo na SK.
* ***Starosta obce:*** oslovila nás i predseda ženského klubu: ,,LAK“- Lányok , Aszonyok Klubja z družobného mesta Dunavarsány Ulmann- Király Edit a to z dôvodu, že majú záujem opäť spoločne s nami zorganizovať výmenný tábor pre deti v roku 2022. Otázne je teraz :chceme- či nechceme, kto to to berie na plece? Pred 15 rokmi to organizovala ( dnes už nefunkčná žiaľ) Základná organizácia – Únie žien Slovenska v obci Slavec .
* ***Tomáš Kovács –*** bude sa rád venovaťs deťmi. Učiť ich hrať na gitare. Môže to byť jeden z kultúrnych programov na oslavách 20.výročia
* ***Ing.*** ***Štefan Vidinsky***\_ oslava 20.výročia bude ozaj mega-veľká. Treba sa s tým už dnes zaoberať.
* ***Starosta obce:*** značný problém je už so separovaním. V jednej domácnosti už vykladajú i 3-4 kuka nádoby na odvoz TKO.
* ***Starosta obce:*** nemáme odborníkom v obci, nemá kto kosiť na benzínovej strunovej kosačke, uchádzači o zamestnanie prijatí na menšie obecné služby na aktivačné práce odmietajú to robiť v rámci A.Č. Každý by to urobil, ale iba v pracovnom pomere.
* ***Starosta obce***: oslovil nás p. Tibenský ohľadom premoknutých stien na rod. dome súp. č. 36. Steny sú vraj mokré od zeminy, s čím zasypali bočné steny betónových schodov k hornej autobusovej zastávke. P. Tibenský je ochotný svojpomocne vykopať a spraviť rigoly , len od nás žiada povolenie.
* ***Tomáš Kovács:*** odvodňovací žľab je nevyhnutný aj na Novej ulici. Dažďová voda zo striech rod. domov nemá kam stekať na ulici, všetok sa valí na miestnu komunikáciu.

**K bodu č. 18 Záver :**

Zástupca starostu E. Lörinczová v auguste tohto roku oslávila 50.narodeniny. Starosta obce Slavec pred tým než ukončil 3. riadne zasadnutie OZ zagratuloval jubilantke. Poprial jej veľa zdravia, šťastia a veľa úspechov do ďalšieho života. Všetko dobré jej popriali i ostatní prítomní. Starosta tak zasadnutie Obecného zastupiteľstva v Slavci ukončil. Zasadnutie OZ bolo ukončené o 19:15 hod.

V Slavci, dňa: 29.09.2021

Zapísal/(a): Timea Ambrušová

 .v.r.

 Gejza Ambrúš

 starosta obce

Overovatelia zápisnice:

Ing. Ladislav Csefo v.r.

Eva Lörinczová v.r.